Tarics Péter - 2014
Magyar: A felvétel 2014. november 13-án készült Budapesten. OKISZ székház, Budapest XIV. Thököly út 60 szám. A Világpanoráma Klub vendége Tarics Péter, aki bemutatta a Hazugságvizsgálat avagy az igazság ára című könyvét. A könyvet ajánlották: Chrudinák Alajos, Kondor Katalin, Tanka László dr.. Tarics Péter felvidéki származású külpolitikai újságíró, okl. politikai szakértő, író, előadóművész. Pályafutását 1985-ben kezdte. A nyolcvanas években induló fiatal újságíró nemzedék egyik legkeményebb hangú krónikása. Több felvidéki magyar és magyarországi újságnál dolgozott tudósítóként. Két és fél évtizedes pályája során több mint 2400 írása jelent meg a felvidéki, az erdélyi, a délvidéki, a kárpátaljai, a muravidéki, a magyarországi, valamint a magyar emigráció magyar nyelvű nyomtatott sajtójában. Cikkeiben mindig síkra szállt a magyar nemzeti közösségek jogaiért, írásait áthatotta az önkényuralmi rendszer elleni egyértelmű kiállás, valamint az egységes magyar nemzet megteremtésének szellemisége. 1989-től 1994-ig – Chrudinák Alajos vezetése alatt – a Magyar Televízió Panoráma c. műsorának tudósítója és szerkesztőbizottsági tagja volt, ugyanebben az időben az MTV Magyarok és Ezredforduló c. műsorába készített riportokat az elszakított nemzetrészek mindennapjairól. 1991-ben szellemi alapítója, majd szerkesztője, felelős szerkesztője volt a Komáromi Lapok címü regionális közéleti hetilapnak. 1994-ben Komáromban megalapította a Szinnyei József Könyv- és Lapkiadót, melynek kiadásvezetője, főszerkesztője lett. 2001-ben a pozsonyi Pátria Rádió szerkesztője, műsorvezetője volt, 2004-ben a Budapesten újraalapított Reform c. hetilaphoz került tudósítóként, majd a Magyar Demokrata c. hetilap szerkesztőjeként működött. 2004-ben a Nemzetünk Újságíró és Szolgáltató Bt. ügyvezetője lett. 2006-tól a Duna Televízió Autonómia csatornájának Megtalált Európa című műsorának társszerkesztője. Az elmúlt években több dokumentum- és riportfilmet készített a Duna Televízió számára. Riportfilmjeiben a Kárpát-medencében és a magyar emigrációban élő magyar közösségek életének meghatározó elemeit mutatta be a nagyvilágnak. Ezzel egyidejűleg 2006-tól a Panoráma American Hungarian Magazin c. világlap rovatvezetője, és alapításától, azaz 2009-től a Magyar Teátrum c. újság szerzője. Könyvei: Kisebbségi vallomástöredékek (Püski, Budapest, 1992); Magyarként a Felvidéken 1918-1993 (Püski, Budapest, 1994); A Tűzkeresztségtől a kereszttűzig – A komáromi magyar színház 45 éve (Rákóczi Szövetség, Komárom, 1997); A magyar rovásírás és annak elsajátítási módja (Püski –Rákóczi – Szinnyei, Komárom, 1998); Magyar ezredforduló – Tizenöt év Almanachja 1989-1994 (Pallas Antikvárium, Gyöngyös, 2005); Egy nép kiáltott – 1956 és a megtorlás (Kairosz, Budapest, 2008); Aki Európából (is) látta Magyarországot – Gróf Széchenyi István tekintete (Püski, Budapest, 2010); Isten tenyerén a magyarságért – Dobai Sándor atya cselekvő hitvallása (Médiamix Kiadó, Budapest, 2011); Szóljon a vértanúk harangja! (Kecskés László Társaság, Komárom, 2011). Számos könyv társszerzője, sajtó alá rendezője, szerkesztője. Kisebbségügyi szakértő és a mai magyar dokumentációs irodalom specialistája. Az elmúlt huszonöt év alatt számos tudományos értekezést és tanulmányt írt, melyek közül több munkája politológiai-történeti pályázaton díjat nyert. A magyar őstörténet – ezen belül a magyar rovásírás – kutatója. Jelenleg a Magyar Nemzet c. napilap munkatársa. Az elmúlt huszonöt évben 31 egész estét betöltő előadóestet készített, amelyekkel több mint 1400 eladást tartott a Kárpát-medence magyarlakta településein, valamint Ausztriában, Németországban, Svájcban, Belgiumban és Svédországban. Eddig hat lemeze jelent meg ezen előadások anyagából. Közéleti tevékenysége rendkívül hatékony. Számos Kárpát-medencében működő társadalmi szervezet tagja és a révkomáromi Széchenyi István Polgári Társulás alapító-elnöke. Termékeny és rendszeres tevékenységéért 2006-ban Rákóczi Emlékéremmel és GLÓRIA VICTIS 1956 Emlékéremmel, 2007-ben Bolyai Emlékgyűrűvel tüntették ki. 2009-ben Jókai-díjat nyert, 2010-ben megkapta a Petőfi Sándor Sajtószabadság-díjat, 2011-ben pedig Pro Cultura Hungarica-díjjal tüntették ki. Források: Tarics Péter http://www.krater.hu/krater.php?do=aloldal&action[1]=20265 http://www.magtudin.org/Targymutato.htm Panoráma Világklub http://www.vilagklub.hu/customPages/elnok?subSiteId=1 Magyar: Tanka László dr. Újságíró, jogász a Panoráma Világklub elnöke. (Nyírábrány, 1954. máj. 12) Szervezésében valósult meg az 56-os forradalom és szabadságharc évfordulójának tiszteletére rendezett az" Emigráció hazatér" rendezvénysorozat (2006); irányításával rendezték meg a Magyarsághíd nemzetközi üzleti konferenciákat, a Magyar Világbálokat valamint a Nyugati magyar származású képzőművészek Világ kiállítását és az azt követő vándorkiállításokat; 117. Magyar Klub alakult meg Hondurasban; a magyar világtalálkozó elnöke, kezdeményezője; míg az I. Magyar Világtalálkozó 25 ország részvételével zajlott le, a II. világtalálkozóra már 58 ország érkezett, a III. Magyar Világtalálkozó 2013. május 19-26 között Budapesten kívül 11 másik városban került megrendezésre 65 ország képviseletében jelentek meg, a látogatottság meghaladta a 30 000-et; a rendezvényen kerültek átadásra Világ Magyarságáért és a Tiszteltbeli Magyar közéleti művészeti és civil elismerések Könyvei: Amerikai magyarok arcképcsarnoka (2003), Menekülés Kivándorlók kalandos szökései (2004), Ausztrália és Új-Zéland magyar világa (2005), Hungaricum - válogatás a Kárpát-medence jellegzetesen magyar értékeiből (2007), Magyar gondolatok (2007), Magyarok a nagyvilágban (2009); kiadásában jelent meg a többi között Dr.Varga László: Fények a ködben, Bokor Balázs: Távolban magyar, Az én Hollywoodom, Szász Lula: Életem, B. Molnár Edit: A fényt követve, Bakó Elemér: Egy élet a magyarságért ,Téglás Csaba: Budapesti exit, Klapka György: Klapka az élet koreográfusa, Dobai Sándor: Isten tenyerén a magyarságért Forrás: http://www.whoiswho-verlag.ch/versionnew/ungarn/verlag/63.php?txt_Language=HU&real_str_PersID=49000163&uniqueID=551f0f33-58d0-4bce-8929-c3f231bcbf8a